13. ΑΝΑΓΚ. ΝΟΜΟΣ υπ’ αριθ. 513 της 22/27 Αυγ. 1968 (ΦΕΚ Α΄186) Περί καταβολής αποζημιώσεως εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. αρμοδιότητος Υπουργείου Γεωργίας. Άρθρ.1.-1.Εις τους τακτικούς υπαλλήλους  α)του Κεντρικού Ταμείου Γεωργίας Κτηνοτροφίας και Δασών, β) των περιφερειακών Ταμείων Γεωργίας Κτηνοτροφίας και Δασών, γ) του Οργανισμού Βάμβακος, δ) του Βασιλικού Ινστιτούτου Γεωπονικών Επιστημών, τους αποχωρούντας της Υπηρεσίας λόγω συνταξιοδοτήσεως, καταβάλλεται υπό των παρ’ ων αποχωρούν ούτοι Ν.Π.Δ.Δ. αναλόγως των ετών των παρά τοις Νομικοίς τούτοις Προσώποις πάσης κατηγορίας υπηρεσίας των, ως και της εκ των καταστατικών διατάξεων τούτων ή άλλων Νόμων αναγνωρισθείσης τοιαύτης παρά τω Δημοσίω και ετέροις Οργανισμοίς, αποζημίωσις ίση προς το ήμισυ της υπό του Νόμ. 2112/1920 «περί υποχρεωτικής καταγγελίας της συμβάσεως εργασίας ιδιωτικών υπαλλήλων», ως ούτος εκάστοτε ισχύει, προβλεπομένης αποζημιώσεως. 2.Της ως άνω αποζημιώσεως δικαιούνται εν περιπτώσει θανάτου του υπαλλήλου, διαρκούσης της υπαλληλικής σχέσεως, η χήρα και τα τέκνα αυτού, εκάστος κατά ποσοστόν του κληρονομικού δικαιώματος αυτών, εφ’ όσον ο αποθανών εδικαιούτο συνταξιοδοτήσεως. 3.Αι διατάξεις του παρόντος άρθρου εφαρμόζονται και δια τους από της ενάρξεως ισχύος του υπ’ αριθ. 4579/1966 Ν.Δ/τος «περί τροποποιήσεως και συμπληρώσεως διατάξεών τινων του Ν.Δ. 4277/1962 κλπ.» και εντεύθεν συνταξιοδοτηθέντας ή αποβιώσαντας υπαλλήλους των ανωτέρω Ν.Π.Δ.Δ. κατά τα υπό των προηγουμένων παραγράφων οριζόμενα. Άρθρ.2.-Επί του συνόλου των τακτικών αποδοχών και των πάσης φύσεως αμοιβών και απολαυών των υπαλλήλων των νομικών προσώπων του προηγούμενου άρθρου, επιβάλλεται από της ενάρξεως ισχύος του παρόντος Νόμου κράτησις εκ 2% υπέρ των Νομικών Προσώπων Δημοσίου Δικαίου εις α υπηρετούν. Η κράτησις αύτη αποτελεί έσοδον των εν λόγω νομικών προσώπων, αναγραφόμενον εις τον προϋπολογισμόν των υπό ίδιον κεφάλαιον και άρθρον δια σχηματισμόν κεφαλαίων αποζημιώσεως υφ’ ενός εκάστου νομικού προσώπου των εξερχομένων υπαλλήλων  Σελ. 356,02(β) 348-002 του κατά τα υπό του προηγουμένου άρθρου οριζόμενα.  Εν περιπτώσει ανεπαρκείας των ούτω σχηματιζομένων κεφαλαίων δια την καταβολήν αποζημιώσεως, καταβάλλεται αύτη κατά το υπόλοιπον ποσόν υπό του Νομικού Προσώπου Δημοσίου Δικαίου παρ’ ω υπηρετούν οι υπάλληλοι, αναγραφομένης κατ’ έτος εν τω προϋπολογισμώ εκάστου Ν.Π.Δ.Δ. σχετικής πιστώσεως. Άρθρ.3-(Τροποποιούνται αι θέσεις των Κλάδων Α1 Διοικητικού και Α2 Λογιστικού του άρθρ. 1 Β.Δ. 16 Αυγ./3 Σεπτ. 1959, τόμ. 16 σελ. 204,01). Άρθρ.4.-Η έναρξις ισχύος του παρόντος Νόμου άρχεται από της δημοσιεύσεως αυτού, πλην αν άλλως ορίζεται υπό των επί μέρους διατάξεων αυτού. 